Document ID: /roh_data/filtered/fineweb-2-filterrobots_roh.jsonl.gz/1486

Cordula Seger s’engascha dapi var dus decennis per la cultura en l’Engiadin’Ota. Gia in per onns è ella manadra artistica dal museum La Tuor a Samedan. E dapi l’onn passà è ella era manadra da la chasa Mili Weber a San Murezzan. Il premi da cultura per Cordula Seger è dotà cun 8’000 francs.
Premis da mintgamai 4’000 francs survegnan l’illustratura Pia Valär da Zuoz e l’actura Sara Francesca Hermann da Samedan. Pia Valär ha illustrà dacurt la parabla da Tredeschin. Sara Francesca Hermann è il mument sin viadi per il mund enturn cun il teater Mummenschanz.
RR novitads 06:00